बंगाल की सीएम ने शॉल पहनाकर किया स्वागत, दबंग टूर के लिए पहुंचे कोलकाता
Salman Khan Security Spotted With Bulletproof Car In Mumbai - सलमान खान को मुंबई के कलिना एयरपोर्ट पर स्पॉट किया गया। एक्टर दबंग टूर के लिए कोलकाता रवाना हुए हैं
सलमान खान आज दबंग टूर के लिए कोलकाता पहुंचे हैं। जहां सलमान ने बंगाल की सीएम ममता बनर्जी के घर पहुंचकर उनसे मुलाकात की है। इससे जुड़ा एक वीडियो सोशल मीडिया पर सामने आया है। वीडियो में मुख्यमंत्री, सलमान को शॉल पहनाकर जोरदार स्वागत करती हुई नजर आईं। इससे पहले सलमान को आज मुंबई एयरपोर्ट पर देखा गया था।
शाम 6 बजे से शुरू होगा लाइव शो
सलमान खान आज कोलकाता के ईस्ट बंगाल फुटबाल क्लब के ग्राउंड में दबंग द टूर रीलोडेड नाम के एक प्रोग्राम में शामिल होंगे, जहां उनका लाइव शो होगा। एक्टर का ये शो शाम 6 बजे से शुरू होगा। ANI की रिपोर्ट्स के मुताबिक, सलमान करीब आधे घंटे तक मुख्यमंत्री के घर पर रुके, उन्हें हाल में मिली धमकियों के चलते कोलकाता पुलिस ने सुरक्षा के कड़े इंतजाम किए हैं।
कोलकाता के लिए रवाना हुए सलमान खान 
सलमान खान को मुंबई के कलिना एयरपोर्ट पर स्पॉट किया गया। एक्टर दबंग टूर के लिए कोलकाता रवाना हुए हैं, जिसका एक वीडियो सोशल मीडिया पर सामने आया है। वीडियो में भाईजान ब्लैक टीशर्ट- डेनिम जीन्स में काफी हैंडसम लग रहे हैं। इस दौरान उनके साथ मनीष पॉल भी नजर आए।
कई सिक्योरिटी के बीच पहुंचे एयरपोर्ट 
सलमान खान को बीते कई दिनों से जान से मारने की धमकियां मिल रही हैं। जिसके चलते एक्टर एयरपोर्ट पर कई सिक्योरिटी के बीच अपनी बुलेट प्रूफ कार में पहुंचे। इस दौरान भाईजान ने पैपराजी को देख हाथ हिलाया।
सलमान खान का वर्क फ्रंट 
सलमान खान को हाल ही में फैमिली ड्रामा फिल्म किसी का भाई किसी की जान में देखा गया था। फरहाद सामजी द्वारा निर्देशित इस फिल्म में पूजा हेगड़े, शहनाज गिल, पलक तिवारी और वेंकटेश दग्गुबाती अहम रोल में हैं। हालांकि ये मल्टी-स्टारर फिल्म बॉक्स ऑफिस पर कुछ खास कमाई नहीं दिखा पाई।
अब सलमान जल्द ही एक्शन फिल्म टाइगर 3 में दिखाई देंगे। फिल्म में कटरीना कैफ, इमरान हाशमी भी अहम किरदार निभाएंगे। मनीष शर्मा द्वारा निर्देशित यह फिल्म नवंबर 2023 में रिलीज होने वाली है।